L'Eliana se suma al reciclatge dels envasos de vidre durant les falles
05 de març de 2020

L'Ajuntament de l'Eliana aposta per la sostenibilitat de la festivitat josefina i s'adhereix a la campanya “En falles, monyos, pinta… i el vidre al verd”, per a promocionar el reciclatge de vidre durant les Falles 2020 i conscienciar als veïns i veïnes de la localitat.

Es tracta d'una iniciativa d’Ecovidrio en col·laboració amb la Generalitat Valenciana que es duu a terme en 14 municipis, entre ells, l'Eliana, per a conscienciar a la ciutadania i, especialment, als fallers i falleres, sobre la importància de separar els residus d'envasos de vidre durant les festes.

Durant aquesta acció, a més de retolar els contenidors pròxims als casals, diferents educadors ambientals visitaran els casals fallers, des de dilluns que ve 16 al dijous 19 de març, per a informar sobre la importància del reciclatge de vidre i els beneficis que té en el medi ambient i en la societat.

El regidor de Cultura Festiva, Enrique Martínez Escrivà, assegura que la sostenibilitat no té per què estar renyida amb la festa i afig que " igual que les falles i les festes són de tots, el medi ambient també ens concerneix a tots”. Des de la regidoria s'insta als veïns i veïnes de l'Eliana a passar-ho bé durant les festes recordant la responsabilitat que tenim amb el medi ambient.